open-index/open-wikipedia-markdown huggingface dataset:
Julino brdo

**Julino brdo** je urbano naselje u Beogradu, glavnom gradu Srbije, u opštini Čukarica. Okružuju ga Čukarička padina na severu, Žarkovo na jugu, Banovo brdo na istoku i Makiš na zapadu. Naselje je okruženo ulicom Poručnika Spasića i Mašere, i ulice Katarine Bogdanović, Petra Lubarde, Tome Maretića i Jurice Ribara. Prepoznatljivo je po 15 solitera, od kojih najviši ima 18 spratova.

Autori naselja su arhitektonski tim - Milan Lojanica, Predrag Cagić i Borivoje Jovanović, a projekat je izveden u periodu od 1967. do 1970. godine. Autori su za projekat dobili Oktobarsku nagradu grada Beograda. U vreme kada je sagrađeno, predstavljalo je prekretnicu u urbanističkom planiranju stambenih naselja, veoma interesantno rešenje u urbanističkom i projektantskom u smislu, sve dok vremenom, učestanim ponavljanjem sličnih oblika zgrada i u drugim gradskim četvrtima Beograda, nije postignut utisak depersonalizovanosti i uniformnosti. Osnovna ideja o geometrijskom obliku naselja su dve parabole usmerene u suprotnim pravcima, sa konkavnim stranama okrenutim jedna prema drugoj.  U okviru njih, rastavljanjem i spajanjem,  vizuelno su ostvarene gotovo spontane strukture oblika. Zamišljeno je da naselje bude izolovano od vozila, i u horizontalnom  i u vertikalnom smislu, s obzirom da vozila mogu da prolaze samo sa spoljašnje strane naselja i na nižim kotama, tako da u zoni dominiraju pešaci.

Vrh Julinog brda se nalazi na 124,23 mnv, u ulici Poručnika Spasića i Mašere. Soliteri se mogu videti sa svih nižih delova Beograda, naročito sa reke Save. Na Julinom brdu se nalazi hidrotehnički čvor, kao i rezervoari koji snabdevaju vodom centar grada.

Prema podacima iz 2002. godine, populacija Julinog brda je iznosila 6.683 stanovnika.

## Predanja

Julino brdo je dobilo naziv po baba Juli, koja je u doba Prvog srpskog ustanka živela na ovim prostorima. Jula je bila veliki rodoljub, i prilikom svakog napada Turaka, pomagala je ustanicima. Jedne noći, Turci su iznenada napali srpsku vojsku. Videvši da je stanje kritično, baba Jula se dosetila da, uz pomoć nekoliko ustanika, zapali velike iskrčene panjeve i gurne ih niz padinu. Vatrene buktinje su omele i zbunile Turke, što je omogućilo ustanicima da se priberu i odbrane od napada.

## Reference
Blok Zaga Malivuk

**Blok Zaga Malivuk** je jedan od stambenih blokova u Beogradskom naselju Krnjača, koje se nalazi na teritoriji opštine Palilula.

Blok Zaga Malivuk je najistočniji deo Krnjače, ograničen potokom „Kalovita“, blokom Sava Kovačević i kanalom Sebeš na severoistoku, blokom Grga Andrijanović i prugom Beograd - Pančevo na zapadu i blokom Braća Marić, Pančevačkim putem i naseljem i močvarom Reva na jugu.

To je najveći industrijski deo u Krnjači, s obzirom da odavde počinje niz fabrika, hangara, skladišta i radionica koje se protežu ka Pančevu. Glavni objetki su: agencije za privatizaciju „Janko Lisjak“ i „IMK Beograd“, auto-delovi „Progres“, štamparija Politike, itd.
U naselju se nalazi i Železnička stanica „Krnjača“.

## Vanjske veze
Kijevo (Beograd)

**Kijevo** je beogradsko urbano naselje. Nalazi se u gradskoj opštini Rakovica. Kijevo je na popisu 2002. imalo 9.239 stanovnika.

Nalazi se na jugozapadnim padinama Straževice, u centralnom delu opštine, na ušću Kijevskog potoka u Topčidersku reku. Graniči se sa Petlovim brdom na zapadu, Labudovim brdom i Kneževcom na severu i Resnikom na jugoistoku. Oblasti južno od Kijeva: Livade, Klik i Šabinac još uvek nisu urbanizovane.
Glogonjski Rit

**Glogonjski Rit** je prigradsko naselje u Beogradskoj opštini Palilula. Nalazi se u banatskom delu opštine, tj. na levoj obali Dunava, 3&nbsp;km istočno od zrenjaninskog puta, 16&nbsp;km od centra Beograda.

Nakon Drugog svetskog rata na prostoru PKB područja nalazile su se močvare i guste neiskrčene šume. Odmah nakon osnivanja PKBa 27. decembra 1945, počeo je priliv ljudi iz svih krajeva Jugoslavije u potrazi za poslom. Prvi i najteži zadatak beše isušivanje močvare i krčenje rastinja, kako bi se stvorila polja za razvoj poljoprivrede.

Prvi objekti koji su prethodili nastanku Glogonjskog Rita su bili malo severnije od današnje lokacije mesta. To su bile „tri drvene barake“ u kojima su živeli radnici, sa nekoliko štala za uzgoj krava. Ovaj deo mesta se danas zove „Stara Uprava“. Barake su bile u blizini kanala, unutra su bile pregrađene i u njima je živelo po nekoliko porodica. Nedaleko odavde, na putu za Jabučki Rit nalazilo se nekoliko objekata gde se čuvala živina. Danas se taj deo mesta zove „Živinarnik“.

Nedugo zatim počelo je isušivanje močvara u blizini oko pruge i izgradnja prvih zidanih objekata, tj. prizemnih kuća, na današnjoj donjoj lokaciji naselja. Kuće su zidane od cigala, a sem njih, u neposrednoj blizini počela je izgradnja farme, tj. poljoprivrednog gazdinstva. Prvo ime naselja koje je upisivano u katastarske knjige je bilo **Komareva Humka** i dan danas je prisutno u tim knjigama. Današnje ime naselja nastalo je zbog blizine Glogonja, a reč RIT na nemačkom znači *močvara*.

Prva direkcija na početku pedesetih godina bila je smeštena u zgradi koja je danas Dom zdravlja. Odmah sa strane bila je jedna kuća u kojoj je bila smeštena prodavnica i pekara. Tokom 1953, u zgradi današnje Direkcije, bila je smeštena mlekara, gde se mleko sakupljalo i prerađivalo. Ova mala mlekara je preteča Imleka, zato što je upravo ona i ta godina uzete za osnivačku godinu ove kompanije. Prugom je putnički voz saobraćao dva puta dnevno, kojim su ljudi putovali u Beograd. Putnički vozovi su ukinuti 1967, a teretni i danas saobraćaju.

Početkom pedesetih, glavna ulica je bila jedna uska zemljana staza sa obe strane beše okružena šumom. Vremenom, staza je prvo popločana kaldrmom, a u novije vreme i asfaltom. Prvi traktori korišćeni za poljoprivredne radove bili su guseničari. Godine 1951. izgrađena je osnovna škola, kako je bilo sve više dece. Danas, deca u ovoj školi pohađaju prva četiri razreda, a ostatak školovanja idu u OŠ „Olga Petrov“ u Padinskoj Skeli, gde školskim autobusom putuju petnaestak minuta.
Kumodraž II

**[[Kumodraž]] 2** (ili **Kumodraž II**) je naselje koje se nalazi na krajnjem jugu Beograda i pripada opštini Voždovac. Kroz naselje prolaze sledeće linije GSP-a:
*25 (Kumodraž 2 - Karaburma 2)
*33 (Pančevački most - Kumodraž staro selo)
*39 (Slavija - Kumodraž 1)

U sastavu naselja nalazi se vojna kasarna i industrijska zona *Voždovac*. Kroz Kumodraž 2 prolaze jedne od većih ulica u gradu, kao što su ulica Vojvode Stepe i Kumodraška. Mesna zajednica i tržni centar se nalazi u centru naselja, a uskoro treba da počne gradnja manje ambulante. Većina dece se školuje u naselju Braće Jerković.
Zapadni Vračar

**Zapadni Vračar** je bivša opština u Beogradu, a danas urbano naselje koje se nalazi u severnom delu opštine Savski venac. Postojala je do 1957. godine, kada je zajedno sa Topčiderskim brdom formirala današnju opštinu Savski venac. Graniči se na istoku sa Senjakom, a na zapadu i severu sa opštinom Vračar. Danas predstavlja mesnu zajednicu na Savskom vencu.

## Povezano
* Topčidersko brdo
* Gradska opština Vračar

## Vanjske veze

* MZ Zapadni Vračar
Zeleni venac

**Zeleni venac**, ili kolokvijalno **Zelenjak**, je urbano naselje na teritoriji opštine Savski venac i manjim delom Stari grad. Nalazi se u samom centru grada Beograda, a povezuju ga Prizrenska ulica sa Terazijama i Brankov most sa Novim Beogradom. Ime je dobio po kafani koja se nalazila na mestu današnjeg restorana Mekdonalds. Na Zelenom vencu se nalazi i velika otvorena pijaca, okretnica brojnih gradskih linija autobusa, kao i Filološka gimnazija i Turističko-ugostiteljska škola. Zeleni venac je ujedno i mesna zajednica na Savskom vencu.

## Povezano
* Pijaca Zeleni venac
* Kafana Zlatna moruna
* Terazije (Beograd)

## Vanjske veze

* Prezentacija otvorene tržnice 
* Terazije bile bara, a Zeleni venac groblje („Večernje novosti“, 31. oktobar 2013)
Kotež

**Kotež** je urbano gradsko naselje u Beogradu smešteno na levoj obali Dunava. Kotež je udaljen od Trga republike svega 7&nbsp;km, i spada u prvu zonu grada Beograda. Za razliku od Krnjace, u naselju postoji uredjena kanalizacija, naselje je gradjeno sa urbanistickim planom, u naselju je posadjen veliki broj stabala, i spada u jedno od najzelenijih naselja Beograda. Naselje broji preko 10 000 stanovnika, a prema nezvanicnim podacima (ukljucujuci i ,,divlja naselja*) Kotez ima preko 20 000 stanovnika.*

Naselje Kotež osnovano je 1968. godine. U početku je to bila radnička naseobina zaposlenih u "Mostogradnji", MUP- u i u " Radu". Danas, to naselje je jedno od dve urbane sredine na levoj obali Dunava, druga je Borča. Nalazi se na severnoj obali kanala Kalovita i sa zapadne strane zrenjaninskog puta. Pripada opštini Palilula (takozvanom banatskom delu Palilule). Do 1971. godine Kotež je pripadao Krnjači (koja tada gubi status zasebnog naselja i postaje deo Beograda). Izgrađen je u obliku osmougla, ali se od 1980. godine širi (uglavnom ka zapadu i jugu)zbog ilegalne gradnje, i gubi originalni, pravilni geometrijski oblik.

Sa zrenjaninskim putem je povezan ulicom Sutjeska 8 (900m) i to je jedina urbanistička veza naselja sa ostatkom Beograda. Kotez ima svoju pijacu, Maxi, mesnu zajednicu, ambulantu „Dr Milutin Ivković“ , dva kafica, dve poste, ima vise lanaca marketa Aman i Soul food, isto tako nalazi se veliki broj hamburgerija i malih prodavnica. U Kotežu se, nalazi jedna od najvećih pržionica kafe u Srbiji.

U naselju se nalaze i dva vrtica, i jedna osnovna skola OŠ "Vasa Pelagić" nastavu pohađa oko 1.370 đaka (izgrađena sedamdesetih godina i jedna je od tri u Srbiji koja je ušla u " Program za mir" pod pokroviteljstvom kanadske vlade) Godine 2016, autobuska linija koja saobraca na relaciji Trg republike - Kotez, se produzava za jos tri stanice, te sada ide do Novog Beograda, tacnije do Usca.

Početkom novog milenijuma Kotež postaje poznat širom Srbije zbog razvoja hip-hop scene u samom naselju. Grupe kao što Bad Copy, Prti Bee Gee i njihovi pojedinci, popularni muzičari, Timjah, Ajs Nigrutin i Eufrat često u pesmama pominju ime naselja, kao i broj 43 (autobuska linija koja saobraćavala na relaciji Trg Republike - Kotež).

### Клима[уреди]
Kotež ima umerenu kontinentalnu klimu.

## Izvori
* *Beograd - plan grada*; M@gic M@p, 2006; 
* *Beograd - plan i vodič*; Geokarta, 1999; 

## Vanjske veze
*kotez.rs 
*kotez.info
Dušanovac (Voždovac)

**Dušanovac** je naselje i mesna zajednica u Beogradu koje se nalazi na gradskoj opštini Voždovac.
Graniči se sa naseljima Pašino brdo na severu, Autokomanda na zapadu, Braće Jerković na jugu, Konjarnik na istoku i Voždovac na jugozapadu.

## Historija
Kao predratno predgrađe Beograda, naselje je nastalo 1920. na tadašnjoj istočnoj granici grada. Međutim, pre Drugog svetskog rata koji je zahvatio Jugoslaviju 1941. naselje je bilo potpuno urbanizovano i činilo je kontinuiranu urbanu oblast sa ostatkom grada.

Početkom 1960-ih i 1970-ih, nova naselja su se razvijala na istoku, poput naselja Šumice i Konjarnik, koja su povezivala Beograd u jedno kontinuirano urbano područje sa tadašnjim selima Mali Mokri Lug, Veliki Mokri Lug, Kaluđerica, Leštane, Boleč i Vinča, tako da je danas Dušanovac bliži centru Beograda (10 minuta javnim prevozom) nego istočnom kraju grada.

## Karakteristike
Dušanovac je uvek bio područje stanovništva radničke klase, pretežno naseljenim u malim i srednjim kućama sa dvorištem. To je uglavnom stambeno naselje bez većih industrijskih objekata. Međutim, kroz naselje je 1974. godine izgrađen auto-put Beograd - Niš, podelivši ga time na dva dela. Uz sam auto-put su počeli da niču veliki prodajni saloni automobila, izlagački saloni, restorani i drugi komercijalni objekti koji se na ovom mestu grade i dan danas. Jedna od glavnih gradskih pijaca, Dušanovačka pijaca, smeštena je takođe tik uz auto-put.
Prema popisu iz 2002. godine, na Dušanovcu je bilo 7.301 stanovnika.

Područje na severu, između auto-puta i Ustaničke ulice, pretvoreno je u administrativni centar, u kome se nalaze SO Voždovac, policija, vatrogasci, hitna pomoć lokalnog kliničkog centra, ctadion FK Voždovac, Peti opštinski sud u Beogradu i specijalni odeljak Vrhovnog suda Srbije za organizovani kriminal i ratne zločine (bivši Vrhovni vojni sud Jugoslavije).

## Transport
Dušanovac je javnim prevozom dobro povezan sa ostalim delovima grada. Kroz naselje saobraćaju autobusi na linijama:

* 17 (Konjarnik - Zemun/Gornji Grad/)
* 25 (Karaburma 2 - Kumodraž 2)
* 25P (Karaburma 2 - Mirijevo 4)
* 26 (Dorćol /Dunavska/ - Braće Jerković)
* 30 (Slavija /Birčaninova/ - Medaković 2)
* 31 (Studentski Trg - Konjarnik)

## Povezano
* Gradska opština Voždovac

## Vanjske veze
Dunavski venac

**Dunavski venac** je gradsko naselje koje se nalazi na levoj obali Dunava i pripada beogradskoj opštini Palilula.

## Lokacija i karakteristike
Dunavski venac se nalazi severno od Koteža i bloka Sutjeska, jednog od stambenih blokova Krnjače. Na zapadu se graniči sa kanalom Mokri Sebeš, dok se na jugu i istoku prostire duž Zrenjaninskog puta. S obzirom na svoj položaj, Dunavski venac je najsevernije urbano naselje u Beogradu.

Dunavski venac je u potpunosti stambeno naselje. Naselje nema industrijske objekte, dok je trgovina tek od nedavno počela da se razvija, kako je naselje počelo da se širi duž Zrenjaninskog puta. Ime naselja nastalo je po uzoru na ime beogradske opštine Savski venac i nosi ovo ime iako se ne nalazi na samoj obali Dunava.

## Opština
Dunavski venac je predloženo i kao ime za buduću beogradsku opštinu. U ovom trenutku, to je ime lokalne mesne zajednice koja obuhvata većinu delova Krnjače, sa populacijom od 13.414 stanovnika prema popisu iz 2002. godine. Krajem 90-ih godina, zaživela je ideja o stvaranju nove opštine na levoj obali Dunava i ocepljenju od opštine Palilula. 2003. godine, 17.000 lokalnih stanovnika potpisalo je peticiju koja je predata Skupštini grada Beograda, koji su tada procenili da ne postoje uslovi za stvaranje nove opštine. 2005. godine, Skupština opštine Palilula konačno je pristala da podrži ovu ideju, ali je kasnije je promenila odluku, što je izazvalo negodovanje kod organizacije za stvaranje nove opštine Dunavski venac, koja je nakon ovakve odluke saopštila da će tužiti opštinu Palilula. Vrhovni sud Srbije negirao je nadležnost u ovom slučaju. Ovo područje je imalo svoju opštinu u periodu od 1955.-1965. godine. Pre 1955. godine područje je imalo 4 opštine (Borča, Ovča, Padinska Skela i Krnjača), koji su 1955. godine spojeni u jednu opštinu, Krnjača, a kasnije 1965. godine pripojeni opštini Palilula. Ako predlog za novu opštinu bude prihvaćen od strane Skupštine grada Beograda, opština će imati 407&nbsp;km² i populaciju od oko 73.000 stanovnika (popis iz 2002.).
Guncati (Barajevo)

**Guncati** je naselje u opštini Barajevo u Gradu Beogradu. Prema popisu iz 2011. bilo je 2752 stanovnika.

## Demografija
U naselju Guncati živi 1686 punoletnih stanovnika, a prosečna starost stanovništva iznosi 40,1 godina (38,6 kod muškaraca i 41,7 kod žena). U naselju ima 681 domaćinstvo, a prosečan broj članova po domaćinstvu je 3,09.

Ovo naselje je u velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Višnjička Banja

**Višnjička Banja** naselje u okviru Beograda. Dobila ime po izvoru lekovite sumporne vode koji izvire na obali Dunavca, koji nažalost nije više čist kao ranije, mada je u planu projekat čišćenja Dunavca i biće moguć čim se glavni gradski kolektor stavi u promet.

Višnjica se nalazi na desnoj obali Dunava i prostire od rukavca Ada Huja pa sve do ostrva Bele Stene koja se nalazi pet kilometara nizvodno, a nekada se prostirala od beogradske Cvijićeve ulice.

O mineralnoj vodi Višnjice je govorio čak i Vuk Karadžić: „Osim ovi *(mineralnih izvora Srbije, napomena)*, po imenima poznati mineralni izvori, ima jedan niže Beograda kod Višnjice...“.

## Reference

## Povezano
* Višnjica (Beograd)
Lešće

**Lešće** je gradsko naselje u Beogradu, glavnom gradu Srbije i jedan od najvećih gradskih groblja. Nalazi se u beogradskoj opštini Palilula.
Lešće se nalazi u istočnom delu oblasti Višnjica, na putu za Slanački put u južnom produžetku naselja Višnjička Banja. Na jugu, Lešće se proteže do prigradskih naselja u Beogradu (Slanci i Veliko Selo). To je mala, stambena naselja građena oko groblja Lešće.

## Vanjske veze

* JKP Pogrebne usluge - Beograd: „Mapa groblja u Lešću“ , pristup 16.6.2013
Medaković

**Medaković**, ili kolokvijalno **Medak**, je naselje u Beogradu. Najvećim delom se nalazi na teritoriji opštine Voždovac, a manji deo naselja Medaković 3 se nalazi na opštini Zvezdara. Okruženo je auto-putem Beograd-Niš i naseljem Konjarnik sa jedne strane i naseljem Braće Jerković sa druge strane.
Sastoji se od nekoliko manjih naselja: Medaković 1, Medaković 2, Medaković 3 i Medaković Padina. Naselje je dobilo ime po novinaru Miloradu Medakoviću.

## Značajni objekti

Na Medakoviću se nalazi pravoslavni hram Svetog Jovana Vladimira, koji pripada Arhiepiskopiji beogradsko-karlovačkoj.

## Prevoz

Putničkim vozilom se u Medaković dolazi sa auto-puta, sa Konjarnika ili iz naselja Braće Jerković.
Sa Konjarnika na Medaković se prelazi preko "Plavog mosta“, koji se nalazi u produžetku ulice Vojislava Ilića.
Na auto-putu postoje isključenja neposredno ispred Plavog mosta (u oba pravca) za Medaković naselje.

Iz naselja Braće Jerković se do Medakovića dolazi kružnim putem.

Javnim gradskim prevozom do Medakovića se stiže trolom broj 29 ili autobusom 18. Od manje prometnih autobusa tu su linije broj 20 i broj 30. Sve te linije imaju početnu stanicu na Medakoviću, a dok linije broj 20 i 50 prolazi kroz naselje. Linija 26L povezuje naselje Medaković 3 sa naseljem Braće Jerković padina.

## Vanjske veze

* Opština Voždovac
Petlovo brdo

**Petlovo brdo** je beogradsko naselje koje pripada gradskoj opštini Rakovica.

## Geografija
Nalazi se u centralnom delu opštine na istočnim padinama 205 metara visokog, istoimenog brda. Naselje se razvilo na ukrštanju dva velika prigradska puta, Ibarske magistrale i Kružnog puta Kijevo. Linije koja povezuju Slaviju i Petlovo brdo su 42 i 59 i linija koja povezuje Zeleni Venac i Petlovo brdo je 56. Graniči se sa naseljima Labudovo brdo na severu, Kijevom na istoku dok se delovi zapadno i južno od naselja još neurbanizovana. Dalje u pravcu zapada se nalazi naselje Železnik dok se na jugu nalazi beogradsko groblje Orlovača. Naselje Železnik i pomenuto groblje pripadaju opštini Čukarica. Petlovo brdo pripada mesnoj zajednici „Kijevo“ koja se i nalazi u naselju. Najpoznatija građevina su takozvani Plavi soliteri.

## Obrazovanje
Na Petlovom brdu se nalazi osnovna škola Vladimir Rolović.

## Priroda
Na Petlovom brdu se nalazi šuma koja se prostire od zapada do jugoistoka Petlovog brda. Začuđujuće, u ovoj šumi se mogu naći zanimljivi primerci faune kakvi su krtice, lisice, tvorovi, zečevi zajedno sa žabama, slepićima i kornjačama i pored toga što šuma i nije mnogo velika. Šuma je pravi raj za gljive-mnoge vrste gljiva retke u Beogradu pa čak i u Šumadiji se mogu sresti ovde. Neke vrste kao što je rani hrčak su retke i u Srbiji, a ovde se mogu sresti. Tipične vrste su: zelena pupavka, muhara, razni vrganji, smrčkovi, haringača, razne jetrenjače, divlji šampinjon, lisičarka. Njihovo javljanje zavisi od količine kiše koja padne. Od biljaka u šumi najviše ima trava i lekovitog bilja. Drveće najviše čine crni i beli bor, keder, smrča, hrast, lipa itd. I pored toga što je šuma pošumljena belim borom, kederom i smrčom još u prošlom veku, ovo je jedino mesto u Beogradu gde možete naći prirodno nastalu populaciju crnog bora, i četinara uopšte.

## Vanjske veze

* Sajt Petlovog brda 
* Osnovna škola Vladimir Rolović
Sebeš (Palilula)

**Sebeš** je močvara, kanal i prigradsko naselje u Beogradu, koje se nalazi na teritoriji opštine Palilula.

## Potok
**Sebeš** ili **Morki Sebeš** je sistem sporih kanala na južnom močvarnom području Pančevačkog rita. Protiče južno od Borče i teče na istok, ka severu naselja Kotež i dalje teče ka močvari Veliko blato, istočnom delu Krnjače i močvarama Sebeš i Reva, pre nego što se uliva u Dunav kao njegova leva pritoka. Sebeš među Beograđanima važi za jedno od najpopularnijih mesta za ribolov. Ime je dobio po mađarskom spahiji koji je posedovao zemljište u toj oblasti.

## Močvara
**Sebeš** je močvara koja se nalazi u južnom delu Pančevačkog rita.

## Naselje
**Sebeš Ovčanski**, ili samo **Sebeš**, je južno podnaselje Ovče, koje se nalazi pored kanala Morki Sebeš, udaljeno 9&nbsp;km severoistočno od centra Beograda i 4&nbsp;km od Ovče. U naselju se nalazi i železnička stanica Sebeš, koja se koristi za usluge prigradske železnice Beovoz.
Lisičji potok

**Lisičiji potok** se nalazi između Topčiderskog brda i Banjice, južno od Belog dvora. Predstavlja slabije naseljen kraj, sa izrazito gustom šumom. Ovde su smešteni brojni vojno-medicinski hangari. Tokom 1994. godine grom je udario u vojno skladište što je dovelo do velikog požara. Lisičiji potok je povezan sa Dedinjem i Kanarevim brdom, nalazi se na Savskom vencu.

## Povezano
* Dedinje
* Topčider
Reva (Beograd)

**Reva** je gradsko naselje u Beogradu, koje se nalazi na teritoriji opštine Palilula.
Naselje od Krnjače odvaja most preko kanala Sebeš

## Karakteristike
Reva je jedno od pod-naselja Krnjače. Nalazi se u banatskom delu opštine Palilula i proteže se između bloka Zaga Malivuk na severu (južna strana Pančevačkog puta) i močvare Reva na jugu. 
Naselje je veoma nerazvijeno jer nema osnovne potrebe čoveka (Ambulanta,Prodavnica,)    
Prema popisu iz 2002, u Revi je živelo 2,808 stanovnika. Reva je pre svega industrijska i ekonomska zona sa brojnim velikim skladištima i hangarima. Takođe je poznata i po rasadnicima koji se nalaze u naselju. Linija gradskog prevoza 108 saobraća do naselja, na relaciji „Omladinski stadion“ - MZ „Reva“.

## Močvara
Močvara Reva nalazi se u blizini leve obale Dunava, na močvarnom i vlažnom području. Jedan deo močvare pretvoren je u ribnjak. Močvara je izdužena od zapada ka istoku, paralelno sa kanalom Sebeš. Sa ostalim močvarnim područjima u Krnjači čini pogodno područje za komarce, što ponekad, tokom leta, izaziva veliko nezadovoljstvo kod stanovništva Beograda.
Malo ratno ostrvo

**Malo ratno ostrvo** ili **Konjsko ostrvo** je ada u Beogradu, koja se nalazi na ušću reke Save u Dunav i pripada opštini Zemun.

## Lokacija
Ostrvo se nalazi između južne obale Velikog ratnog ostrva i desne obale Dunava u opštini Novi Beograd, na samo 200 metara od ušća Save u Dunav.

## Karakteristike
Ostrvo je bilo znatno veće pre Drugog svetskog rata. Kada je 1948. počela gradnja Novog Beograda, pesak sa ostrva je transportovan na kopno pomoću velikih transportnih traka i koristio se za pokrivanje močvara na kojoj je trebao da se izgradi Novi Beograd. Prilikom tog procesa, ostrvo se smanjilo i danas se ponekad pesnički kaže kako je Novi Beograd „grad na ostrvu“.

Ono što je ostalo od ostrva je uglavnom tanak pojas zemlje, dužine od oko 300 metara i širine od oko 60 metara. Ostrvo je potpuno pokriveno vegetacijom (drvećem topole) i nepristupačno je za posetioce, ali se može lepo posmatrati sa restorana na obali Dunava.

## Povezano
* Ušće Save u Dunav
Partizanski blok

**Partizanski blok** je jedan od stambenih blokova u Beogradskom naselju Krnjača, koje se nalazi na teritoriji opštine Palilula.

Partizanski blok se nalazi zapadno od Zrenjaninskog puta, koji ga odvaja od bloka Grga Andrijanović. Na severu graniči sa blokom Sutjeska i potokom „Kalovita“, na zapadu sa južnim produženjem naselja Kotež i blokom Branko Momirov na jugu. Naselje je potpuno stambeno i u njemu se nalaze dva važna objekta: stadion FK Palilulac na krajnjem zapadu naselja i hipermarket „Metro“ koji se nalazi na istoku, uz Zrenjaninski put.

## Vanjske veze
Mala Ciganlija

**Mala Ciganlija** je poluostrvo u Beogradu, koje se nalazi na teritoriji opštine Novi Beograd.

## Lokacija
Mala Ciganlija je poluostrvo koje se nalazi na levoj obali reke Save, dugačko svega 1&nbsp;km i široko 200 metara. Poluostrvo obuhvata mali zaliv „Zimovnik“, gde se nalaze objekti brodogradilišta Beograd. Tehnički, to je proširenje novobeogradskog bloka 69.

## Karakteristike
Nekada potpuno nenastanjeno i pošumljeno područje, njegova zapadna polovina je u poslednjih 20 godina potpuno urbanizovano i industrijalizovano, najviše povodom proširenja brodogradilišta i nastanka sve više objekata za prodaju šljunka na levoj obali Save. Istočna polovina poluostrva je još uvek uglavnom netaknuta i preko nje prolazi Novi železnički most. Ime „Mala Ciganlija“ dobilo je po ugledu na mnogo veće i poznatije susedno poluostrvo, Ada Ciganlija.
Selo Rakovica

**Rakovica selo** je prigradsko naselje u Beogradu koje pripada opštini Voždovac. U naselju postoji istureno odeljenje OŠ "Jajinci", Muzej opančarstva, Institut za vodoprivredu "Jaroslav Černi", hram Svete Ognjene Marije (u izgradnji). Kroz naselje protiču Rakovički (po kome je naselje i dobilo ime) i Milošev potok.

## Lokacija
Rakovica selo se nalazi u centralnom delu opštine i udaljeno je oko 10 kilometara jugoistočno od centra Beograda. Danas je to kontinuirano naselje, uklopljeno u ostatak grada, a graniči se sa naseljem Sunčani breg i Jajinci na severu, Resnikom (Avala grad) na zapadu, Pinosavom na jugu i Belim Potokom i Kumodražom na istoku.

## Historija
Selo Rakovica je jedno od dva istoimena naselja, nastalo duž toka reke Rakovice (danas Rakovički potok), tada bistre reke pune rakova i rakovica po kojoj nosi ime. Reka i naselje navode se u turskim spisima iz 16. veka. Glavni razlog da dva naselja udaljena svega nekoliko kilometara jedno od drugog dobiju isto ime je manastir Rakovica. Naime, manastir je takođe ime dobio po reci, ali se prvobitno nalazio u okviru Rakovica sela. Prema pisanim izvorima podignut je u drugoj polovini 14. veka, u vreme vladavine kneza Lazara. Nakon turskog spaljivanja, monasi su manastir Rakovicu krajem 16. veka preselili na sadašnje mesto, koje je tada bilo skriveno gustom šumom.

Selo Rakovica je dobilo zvanični prefiks "selo", kako bi se razlikovalo od mnogo većeg, predgrađa Rakovice, koje je nastalo krajem 19. veka, a od koga se kasnije razvila današnja opština Rakovica. Rakovica selo je jula 1955. zajedno sa Jajincima, Pinosavom, Belim Potokom i Kumodražom pripojeno voždovačkoj opštini.

Prema nedavnim arehološkim istraživanjima na lokalitetu Stari manastir u Rakovica selu (lociran oko 300 m jugoistočno od parka u Jajincima, neposredno pored starog puta Rakovica — Kumodraž) pronađeni su ostaci praistorijskog sloja iz perioda na prelazu između neolita u eneolit — bakarno doba, oko 3.000 godine pre n.e.

## Saobraćaj
Najznačajnije ulice su Bulevar JNA i Kružni put Rakovica, a kroz naselje prolaze obilaznica oko Beograda i železnička teretna obilaznica. Rakovica je dobro povezana gradskim prevozom sa ostatkom grada, pa tako kroz naselje prolazi nekoliko gradskih dnevnih linija GSP-a i jedna noćna:

* 401 (Pinosava — Slavija)
* 402 (Beli Potok — Slavija)
* 403 (Zuce — Voždovac)
* 405 (Ripanj — Voždovac)
* 406 (Institut "Jaroslav Černi" — Voždovac)
* 406L (Beli Potok /Igralište/ — Voždovac)
* 407 (Bela Reka — Voždovac)
* 408 (Ralja — Voždovac)
* 503 (Resnik — Voždovac)
* *401N (Pinosava — Dorćol)*

## Sport i rekreacija
Delovi jajinačke i torlače šume pripadaju Rakovici i predstavljaju mesto za odmor i rekreaciju građana. Stadioni fudbalskih klubova Avala i Napredak se takođe nalaze u naselju, kao i teniski tereni "*Green set*".

## Demografija
Prema popisu iz 2002. u naselju je živelo 2.661 stanovnika.

## Reference
Marinkova bara (Voždovac)

**Marinkova bara** je urbano naselje u Beogradu i nalazi se u beogradskoj opštini Voždovac.

## Lokacija
Marinkova Bara nalazi se u severnom delu opštine, okružena je autoputem Beograd-Niš i nalazi se u dolini mokroluški potok. Graniči se sa naseljima Dušanovac na severozapadu, Braće Jerković na jugu,

Medaković na jugoistoku i istoku i Konjarnik na severu preko autoputa.

## Karakteristike
Marinkova bara potiče iz 1920-ih i 1930-ih, kada je malo selo bilo u istočnom predgrađu Beograda. To je uglavnom naselje sa zajedničkim dvorištima i malih, individualnih kuća. Većina stanovništva su Romi, ali kao što je staro naselje, ono je u potpunosti urbanizovano i na taj način ne spada u neformalnom naselju. Poznato je za veliki broj malih prodavnica, popravku i zanatlije prodavnice, i još neke od instalacija srpske elektronske kompanije, elektrodistribucije i objekata komunalnog preduzeća u Beogradu.

## Siva Stena
Siva Stena je južni produžertak Marinkove bare, ranije se smatralo jednom istom kraju. Danas je to centar naselja oko ulice sa istim imenom, koja spaja ulice Braće Jerković( na zapadu) i Zaplanjsku (na istoku).

Centralno groblje je podignuto 1939, a istočna i južna ekstenzija su odvojene. Od 1960. Siva Stena je urbanizovano u savremenim naseljima Medaković 1 i Braće Jerković, respektivno. Danas, Siva Stena formira lokalne zajednice (mesne zajednice), administrativno je pod-opštinska jedinica u opštini Voždovac i čini vezu između urbanog naselja Marinkova bara, Medaković I, Braće Jerković, Dušanovac i Voždovac.
Medaković III

**[[Medaković]] 3** (ili **Medaković III**;  ponekad kratko **Medak 3** ili **Medak III**) je naselje na teritoriji Voždovac i ima oko 20.000 stanovnika. Jedno je od manjih naselja na Voždovcu. U njemu se nalazi okretnica autobusa 18, trole 29 i noćne linije 29. Na noćnoj liniji 29 saobraćaju samo trolejbusi.

## Autobuske linije
18 (Medaković 3-Zemun Bačka)26L (Medaković 3-Braće Jerković 2/Padina/)

## Trolejbuske linije
29 (Studentski trg-Medaković 3)

## Noćne linije
29 (Studentski trg-Medaković 3)

## Položaj
Medaković 3 se graniči sa naseljem Medaković 2 (na istoku), Medaković Padinom (na severu) i Velikim Mokrim Lugom (na severozapadu). U neposrednoj blizini naselja nalaze se naselja Medaković 1, Marinkova Bara i Braće Jerković.
Plavi most spaja Medaković 3 i Šumice.

## Institucije
Na teritoriji naselja Medaković 3 nalazi se jedna osnovna škola, Milan Đ. Milićević koja je jedna od najmlađih škola na teritoriji grada Beograda. Nalazi se i jedan vrtić na granici sa naseljima Braće Jerković i Medaković 2. Vrtić se ranije zvao Sestre Bukumirović, ali od kada je renoviran nosi naziv Petar Pan. U celom naselju nalaze se dve mesne zajednice. Na samom istoku naselja nalazi se crkva Svetog Jovana Vladimira.
Crvenka (Palilula)

**Crvenka** je prigradsko naselje u Beogradu koje se nalazi na teritoriji opštine Palilula.

## Lokacija
Nalazi se u banatskom delu opštine, na 500m od obale Dunava. Kroz naselje protiče potok „Batin kanal“. Naselje je sagrađeno u gusto pošumljenoj oblasti i zbog toga se ne može videti sa druge strane Dunava, kao ni iz bilo kog drugog naselja.

## Karakteristike
Crvenka je prvenstveno vikend naselje. Sastoji se od oko stotinak kuća. Kanal koji protiče kroz naselje, „Batin kanal“, koristi se za širenje kolonija divljih pataka i belih čaplji, kao i za treninge nekih od kajak klubova iz Beograda. Od kako je kanal nelegalno premošćen da bi se stvorio put ka Borči, voda je prestala da teče a kanal je preplaveo okruženje što je prouzrokovalo iseljenje divljih ptica. Do naselja saobraća autobus gradskog saobraćaja na liniji 104 (Omladinski Stadion - Crvenka).
Cerak II

**Stari Cerak** (**Cerak II** od 1986) je naselje 10-ak kilometara udaljeno od centra Beograda, i par kilometara udaljeno od izlaza iz grada kod groblja „Orlovača“. Nalazi se između naselja Bele Vode, Žarkovo i Cerak Vinogradi. Naziv „Stari Cerak“ ima zbog toga što je jedan od najstarijih naselja Čukarica i zbog toga što suštinski nije menjao izgled godinama kao što je to slučaj sa Cerak Vinogradima. Inače Stari Cerak i Cerak Vinogradi poznatiji su jednostavno kao „Cerak“ (opisuje kako je izgledao doskora - prekriven cerovom šumom) i kada se tako kaže misli se na oba naselja zajedno.

Naseljem pretežno preovladavaju starije kuće od po dva sprata, a na samom kraju naselja, kod Ibarske magistrale, je ulica sa dve osmospratne i dve petospratne duge zgrade izgrađene 1994.
Tu su i velelepne novoizgrađene zgrade u Žitomisličkoj ulici.

Ulice koje se protežu Starim Cerakom su sve pod uglom od 90 stepeni. Najvažnija ulica koja se proteže kroz ovo naselje jeste i najveća ulica na Ceraku Jablanička ulica. Bitne ulice su i Petefijeva (paralelna sa Jablaničkom), Kosmajska, Prištinska, Bitoljska, Kopaonička, Partizanske vode, Žitomislička itd.

Naselje poseduje dva velika supermarketa, dečje obdanište „Cerak“, malu pijacu, veliku i malu teretanu, veliki broj radnji koje se bave različitim delatnostima. Npr. samo u jednoj ulici možete naći sve od auto-mehaničarske radnje i radnje auto-delova do šnajdera i obućara.
Stari grad (Beograd)

**Stari grad** je gradsko naselje u gradskoj opštini Stari grad u gradu Beogradu. Prema popisu iz 2002. bilo je 55543 stanovnika (prema popisu iz 1991. bilo je 70791 stanovnika).

## Demografija

U naselju Stari Grad živi 47382 punoletna stanovnika, a prosečna starost stanovništva iznosi 43,9 godina (41,5 kod muškaraca i 45,9 kod žena). U naselju ima 24040 domaćinstava, a prosečan broj članova po domaćinstvu je 2,31.

Ovo naselje je u uglavnom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Plan naselja na mapi (Mapquest)
Mitrovo brdo

**Mitrovo brdo** je urbano i gradsko naselje, južni i jugoistočni produžetak naselja Braće Jerković. Na severozapadu graniči sa naseljem Braće Jerković, na jugu i juogoistoku sa Kumodražom, na istoku sa Velikim Mokrim Lugom i na severu sa Padinom.

U naselju Mitrovo brdo ima 408 domaćinstava i živi blizu 2.000 stanovnika. Kroz Mitrovo brdo prolaze ulice:

* Vojvode Vlahovića je glavna ulica 
* Mitrovdanska ulica, dužine oko 200 metara, prostire se od Molove pumpe do Kumodraža. Naziv je dobila 2008. godine
* Mitrovo Brdo Nova 1
* ulica Braće Jerković.

## Reference
Topčidersko brdo

**Topčidersko brdo** je urbano naselje i brdo na opštini Savski venac. Nekada je bilo opština u okviru grada Beograda i sastojalo se od naselja Senjak i Dedinje. Godine 1957. pripojeno je novoformiranoj opštini Savski venac. Nalazi se na oko četiri kilometara od centra grada sa kojim je povezanom ulicom kneza Miloša. Ograničeno je rekom Savom i nekadašnjim Mokroluškim potokom danas Železničkom stanicom Prokop. Na jugu je presečeno Topčiderskom rekom i nastavlja se na Topčiderski park. Uglavnom je prekriveno šumom. Najviša tačka je na 210 metara nadmorske visine kod Belog dvora.

## Povezano
* Senjak
* Dedinje
* Zapadni Vračar
Sunčani breg

**Suncani breg** je naselje u Beogradu u opštini Rakovica. Naselje je spontano nastalo kao i Miljakovac 3 , sa tendencijom vrlo progresivnog širenja i spajanja u celinu sa Resnikom i Miljakovacem 3 . U planu je detaljna regulacija. Krajem dominira jedna ulica Patrijarha Dimitrija.

U neposrednoj blizini naselja nalazi se i Manastir Svetog arhangela Mihaila (16. vek) i brdo Straževica na čijem se vrhu nalazi glavni radar za područje Beograda i ispod koga se nalazi najveća baza vojske Srbije i nekadašnje vojske Jugoslavije. Baza je delimično napuštena, a ispod brda je prokopan civilni tunel, kroz koji će prolaziti deo Obilaznice oko Beograda.
Stepin Lug

**Stepin Lug** ili **Gaj** je šumski park, prigradsko naselje u Beogradu na teritorijama gradskih opština Voždovac (južni deo) i Zvezdara (severni deo).

## Lokacija
Stepin Lug spada u beogradske šume, u vlasništvu Srbija šuma, i predstavlja deo najveće šumske površine u gradu (Stepin lug-Baba Velka-Torlak-Jajinci) Nalazi na jugoistočnoj periferiji Beograda i udaljen je od centra Beograda oko 13 kilometara. To je uglavnom park šuma i graniči se sa naseljima Bubanj Potok na istoku, Beli potok na jugu, Selo Rakovica i Jajinci na zapadu, Kumodražom na severozapadu i Velikim Mokrim Lugom na severu. Južna granica Stepinog Luga je Kružni put i istočna granica je autoput Beograd-Niš.

## Karakteristike
Stepin Lug, ranije poznat kao Titov Gaj ili samo Gaj, je memorijalni kompleks, sa šumom površine od 8,5&nbsp;km². U Stepinom Lugu nema kuća, niti stambenih zgrada. Oblast ima 13 različitih zajednica drveća četinare i listopadno drveće, koje su planski sađene i uglavnom ne spadaju u autohtone vrste. Među njima su najvažniji: kedar, čempres, jela, bor, kleka, tisa, jasen, breza i bagrem. Od divljih životinja u šumi žive zečevi i fazani.

Od istorijskih mesta tu se nalaze brdo Torlak, na kome se vodila bitka kod Beograda u Drugom svetskom ratu i rodna kuća vojvode Stepe Stepanovića.

Stepin Lug se može podeliti u nekoliko oblasti:
* Stepin Lug severni deo koji pripada opštini Zvezdara. Zauzima brdašca Stražarska kosa i dva manja područja Baba Velka i Dugom Bilo.
* Gaj ili ranije Titov Gaj centralni deo šume. Zauzima površinu od Golog brda, između Bubanj Potoka i Kamene Vode.
* Lipovica je najmanje pošumljena i prostire se duž Kružnog puta.

## Reference
Šuplja Stena (Voždovac)

**Šuplja Stena** je prigradsko naselje u opštini Voždovac, u Beogradu. Nalazi 20 kilometara južno od Terazija, u šumi na Avali. Na planini je smeštena ruža vetrova, mesto sa blagotvornim uticaj na zdravlje, a posebno na respiratorni sistem.

## Karakteristike
Naselje je napravljeno tako da u njemu nema stambenih objekata. Tu je izgrađen rekreativni kompleks koji u periodu od dve decenije (1970—1990) prerasla u jednu od najpopularnijih dečjih letovališta, uglavnom za grupu na odmore u organizaciji beogradskih osnovnih škola. Tokom prazničnih sezona, kompleks je poznat kao domaćin nekoliko hiljada dece.
Kompleks pokriva površinu od 140.000 m² i obuhvata 2 zgrade, 14 bungalova, fudbalske, košarkaške i odbojkaške terene.

## Historija
### Rudnik
Na Avali se tokom antičkog perioda intenzivno razvijalo rudarstvo. Arheološka istraživanja su pokazala da su se na avalskom području od najstarijih vremena eksploatisale rude i to najviše cinabarit, olovo, srebro i živa. Tragovi o vađenju cinabarita kod Šuplje stene sežu do doba kasnog neolita i vinčanske civilizacije,. Sam toponim „Šuplja stena“ nastao je po šupljinama koje su iskopali prvi rudari na ovom području. Rudnik je bio osnova bogatstva mnogim civilizacijama i narodima. Eksploatisali su ga zahvaljujući dragocenoj boji cinoberu, koja je dobijana iz živine rude cinabarita. Na zaravni ispred rudnika nekada se nalazila topionica. Definitivno je zatvoren, 1972. godine, posle čega su ga posećivali jedino speleolozi, koji u skorije vreme uspeli da otvore jedan od ulaza, dok je glavni ulaz, u podnožju, ostao zatrpan.

### Sportsko-rekreativni centar
Izgradnja sportsko-rekreativnog centra započeta je 1947. godine, a završena 1976. Tada se u okviru kompleksa na površini od 7.500 m² izgrađeni restoran i sala s 500 metara, amfiteatar sa 600 mesta, dvadesetak bungalova, kabineti, učionice, diskoteka, trim-kabinet, likovni ateljei. Šuplja stena je kao sportski kompleks je funkcionisao do 1992, kada je odlukom Vlade Srbije mesto pretvoreno u kamp za za izbegla i raseljena lica, nakon izbijanja jugoslovenskih ratova.

Šuplja stena je postala predmet spora između opštine Vračar i srpskog državnog šumarstva kompanije, „Srbijašume“. Od 2003. objekti su bili napušteni, ali je Vlada 2006. odbila da proda mnogo opštini. Ovaj spor je dugo zaokupljao pažnju javnosti.

Dečje odmaralište je obnovljeno i 2012. godine ponovo otvoreno.

## Reference
Trošarina (Beograd)

**Trošarina** je naselje u beogradskoj opštini Voždovac.

## Karakteristike

Trošarina se nalazi na raskrsnici ulica Bulevar oslobođenja, Kružni put Voždovački, Vojvode Stepe i Crnotravska. Nekada je bila poseban punkt na kome se naplaćivala taksa za ulaz u grad. Pored robe, na trošarinama kontrolisali su se i ljudi, jer nije mogao svako da uđe grad. Posebno se obraćala pažnja o osobinama i sumnjivu prošlost i onig koji bi svojim ponašanjem i izgledom mogle da naruše bezbednost i ugled prestonice.

U 19. veku na Trošarinu se naplaćivao trošarina (porez za robu koja je ulazila u srpsku prestonicu. Tu se se kupovala i drva po čemu je ovo naselje dobilo ime. Područje je polustambenog tipa i industrijske sredine. Ono je obuhvatalo i vojnu kasarnu „Stepa Stepanović“, na čijem mestu je februara 2011. godine započela izgradnja istoimenog stambeno-poslovnog naselja, za oko 13.000 stanovnika.

Prema građevinskim planovima gradskih vlasti o izgradnji saobraćajne i kanalizacione mreže, stanova, obdaništa, kao i rekonstrukcije puteva, škola i domova zdravlja, potez od Slavije do Trošarine bi u narodnom periodu trebalo da bude jedno od najvećih gradilišta u Beogradu. Predviđena je i izgradnja velikog trgovinsko-poslovni centar pa pet hektara placa između ulica Vojvode Stepe i Baranjske. Centar pod nazivom „Trošarina“ trebao bi da se prostire na oko 70.000 m². na tri podzemna nivoa i oko 38.000 m² za garaže , sa energetski efikasnim 
termotehničkim sistemom.

## Saobraćaj

Prostor služi kao polazna tačka za nekoliko autobuskih linija GSP-a: sezonska linija 400 (Voždovac—vrh Avale) , 401 (Voždovac—Pinosava), 402 (Voždovac—Beli Potok), 403 (Voždovac—Zuce), 405 (Voždovac—Glumčevo brdo), 407 (Voždovac-Bela Reka), 408 (Voždovac—Ralja/drumine) i 503 (Voždovac—Resnik/Železnička stanica).

## Izvor
Torlak (Beograd)

**Torlak** je urbano naselje i brdo, koje se nalazi na opštinama Voždovac i Zvezdara. Torlak je jedno od najvećih brda u Beogradu, koje ima dobar pogled na Beograd i ono obuhvata naselja: Kumodraž, istočni deo Velikog Mokrog Luga, južni deo Padine, Jajince i šumu Stepin Lug. Od Avale je niži oko 20 metara i od planine ide vazduh ka Torlaku. Od centra grada je udaljen oko 9 kilometara. Najviša tačka je u ulici Daljska u naselju Kumodraž I. Na Torlaku živi oko 15.000 stanovnika.
Paviljoni

**Paviljoni** prvoizgrađena grupa stambenih objekata za porodično stanovanje  Novog Beograda.

Sastoji se pretežno od petospratnica, izgrađenih na samoniklom tlu,  uniformne tehnologije gradnje, ekološkim materijalima čije u fasade socrealističkom arhitektonskom stilu.

Neke zgrade nemaju centralno grejanje što je retkost za Novi Beograd.

Iako zvanična teritorija Paviljona nikada nije određena, za većinu Paviljone čine blokovi 5, 7, 7a, 8 i 8a.

Paviljoni su početkom 90-ih godina važili za jedan od najopasnijih krajeva Beograda sa velikom količinom kriminala i mafijaških grupa, uticaji svih tih grupa se idalje mogu osetiti uprkos tome koliko je vremena prošlo od tad.

Najbolji odnos Paviljonci imaju sa Fontanom sa kojom se graniče na jugu, najveći razlog zbog kojeg su u ovakvim odnosima su isto navijačko opredeljenje (Partizanovi navijači).

Najznačajniji i najpoznatiji objekat u tom kvartu, svakako, je dečja bolnica *[[Institut za majku i dete]]*, a tu su i Deveta beogradska gimnazija Mihajlo Petrović-Alas,  i Nadežda Petrović (bivša Žikica Jovanović-Španac) i nekoliko dečjih vrtića.
Drugi podvožnjak nad  ulicom Radoja Dakića je jedini objekat  iz vremena početka izgradnje Novog Beograda 11/04/1948 god.

## Vanjske veze
Belvil (Novi Beograd)

**Belvil** je kompleks stambenih i poslovnih zgrada u **Bloku 67** na Novom Beogradu, Srbija, koji se prostire na površini od 13,8 hektara. Ovo naselje sastoji se od 14 stambenih zgrada, 2 zgrade sa poslovnim prostorom, preko 300 lokala, prodajnog paviljona i parking prostora. Investitor izgradnje je firma Blok 67 Associates.

Nalazi se između ulice Jurija Gagarina, ulice Španskih boraca, ulice Đorđa Stanojevića i ulice Dr Agostina Neta.

## Tehnički podaci
Belvil se prostire na površini od preko 14 hektara i sastoji se od 14 stambenih zgrada i 2 zgrade sa poslovnim prostorom u kojima se nalazi 1.858 stanova 27 različitih veličina i površine između 31 i 104m², kao i 333 lokala u prizemlju stambenih zgrada. U podzemnim garažama i garažnim mestima omogućeno parkiranje više od 1.300 automobila, a na parking mestima na otvorenom još preko 600 automobila. Od podzemnih garaža u svakoj od zgrada polaze dva lifta.

Investitor izgradnje Belvila je firma Block 67 Associates čiji su osnivači Delta Real Estate i Hypo Alpe-Adria Bank a.d., autor arhitektonskog projekta je dipl. ing. arh. Milutin Gec, izrada ostalih projekata je poverena firmi Mašinoprojekt dok je rukovođenje projektom i nadzor vršila firma Mace doo osnovana od strane Mace Group. Izvođenje građevinskih radova su obavljale firme Deneza M, Montera, GK Kocić, Eksing, Grading, Gredina, Ratko Mitrović Dedinje i Integral Banja Luka .

Početak realizacije projekta je avgust 2006., početak izgradnje u junu 2007. a predaja ključeva stanova za potrebe smeštaja učesnika univerzijade je počela u martu 2009 . Predaja ključeva vlasnicima stanova je počela 8. decembra 2009.

## Poreklo naziva
Naziv ovog kompleksa Belville potiče od naziva Belleville koji je čest naziv stambenih četvrti u Francuskoj , Kanadi  i SAD http://www.belleville.net/ i u prevodu znači *lep grad*.

## O Belvilu
U neposrednoj blizini ovog kompleksa se nalazi šoping mol Delta siti. Svaka od stambenih zgrada, koje imaju od 10 do 13 spratova, nosi naziv određene vrste cveća: Ruža, Lala, Krin, Jorgovan, Zumbul, Ciklama, Šeboj, Đurđevak, Suncokret, Mimoza, Ljubičica, Maslačak, Neven i Iris.

## Univerzijada 2009.
U kompleksu Belvil su tokom 25. Letnje Univerzijade 2009. koja je održana u Beogradu od 1. do 12. jula 2009. godine bilo smešteno skoro 9000 sportista iz 145 zemalja.

Univerzijada je svečano otvorena u Areni Beograd, a takmičenja u pojedinim sportovima održana su u Zemunu, Pančevu, Obrenovcu, Novom sadu, Smederevu i Vršcu.

Belvil kao univerzitetsko selo svečano je otvoren 24. juna 2009. godine.

## Reference

## Vanjske veze

*Internet sajt Mace Group o Belvilu
*Zvaničan sajt Block 67 Associates 
*Zvaničan sajt Delta Real Estates
Savski nasip

**Savski nasip** je gradsko naselje u Beogradu, koje se nalazi na teritoriji opštine Novi Beograd.

## Lokacija
Savski nasip zauzima površinu zapadnog dela bivšeg Bloka 18a i istočnog dela bivšeg Bloka 69 i prostire se između ulice Savski nasip na severu i reke Save na jugu. Stari železnički most i Novi železnički most prolaze kroz naselje. Savski nasip se nalazi preko puta Beogradskog sajma, na suprotnoj obali Save.

## Karakteristike
Savski nasip je potpuno industrijska zona u kojoj se nalaze mnogobrojni objetki, počevši od objekata brodogradilišta na zapadu, preko celog bloka građevinskih objekata, objekata za trgovinu šljunkom i objekata građevinskih kompanija (Brodoremont, Rad, Mostogradnja, Partizanski put, Crna Trava, Gemaks, Inkop).

Brodogradilište, koje se nekada nosilo naziv Maršala Tita i bilo ponos privrede bivše Jugoslavije, sada je potpuno van funkcije. Hangari u brodogradilištu se danas koriste kao skladišni prostor, koji je trenutno u vlasništvu kompanije Milšped. Ovaj prostor se izdaje mnogim drugim međunarodnim trgovinskim kompanijama, uključujući Gatarić, Mercedes-Benc i Porše.

Tokom perioda visokog vodostsaja na Savi, ovo područje biva često poplavljeno, što utiče na rad trgovinske kompanije za prodaju šljunka.
Blok 70a

**Blok 70a** je jedan od stambenih blokova Novog Beograda.

Oivičen je ulicama Omladinskih brigada, Jurija Gagarina, Agostina Neta i rekom Savom.

Do bloka se gradskim prevozom može stići autobusima broj 67, 76, 68, 73, 95, 708 kao i tramvajima broj 7, 9, 13, kao i noćnim linijama broj 7, 9, 68.

Noćni prevoz:
# Linija broj 68 - noćni: Od Trga republike (0:10, 1:10, 2:10)
# Linija broj 7 - noćni: Od Ustaničke, preko Slavije (1:15, 3:30)
# Linija broj 9 - noćni: Sa Voždovca
## Galerija

Блок_70а_раскрсница.jpg|Žute zgrade 


## Vanjske veze

* Viki Karta - Blok 70a
* Blokovi
Blok 38

**Blok 38** je jedan od stambenih blokova Novog Beograda.

Oivičen je ulicama Omladinskih brigada, Narodnih heroja, Bulevar Arsenija Čarnojevića i Bulevarom Milutina Milankovića.

Do bloka se gradskim prevozom može stići autobusima 65, 68, 71, 73, 610, 81, 69.

## Vanjske veze

* VikiKarta
Savograd

**Savograd** je gradska četvrt opštine Novi Beograd. Nalazi se u okviru bloka 20. između hotela Hajat i Kontinental, Sava centra i Geneks apartmana. Ukupna površina kvarta je oko 35.000 m², u okviru čega je 12.000 m² stambenog prostora. U okviru Savograda se nalazi i poslovni prostor, u koji spada i više restorana i fitnes centara. Planirana je i izgradnja dva trga i dve skulpture koje će biti povezane mostom. Izgradnja Savograda je počela tokom 2006. godine, a završena u junu 2010. godine.

## Vanjske veze

* Neimar - Savograd
* Beobild - Tok izgradnje Savograda